CELEX: 32016R0934
Language: sl
Date: 2016-06-08 00:00:00
Title: Izvedbena uredba Komisije (EU) 2016/934 z dne 8. junija 2016 o uvrstitvi določenega blaga v kombinirano nomenklaturo

14.6.2016   
               
               
                  SL
               
               
                  Uradni list Evropske unije
               
               
                  L 155/13
               
            IZVEDBENA UREDBA KOMISIJE (EU) 2016/934
      z dne 8. junija 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 8. junija 2016
         
            
               Za Komisijo
            
            
               V imenu Predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek, ki ga sestavljajo naslednji sestavni deli, pakirani v kompletu:
                     
                                 —
                              
                              
                                 pravokoten izrezek (približno 14 × 21 cm) iz dvoslojnega plastičnega filma, potiskan po sprednji strani s črno-belimi motivi. Izrezek je na zadnji strani opremljen s samolepilnim trakom. Z njega je mogoče odlepiti šest predhodno razrezanih, dvignjenih nalepk (zgornji sloj plastičnega filma je izbočen);
                              
                           
                                 —
                              
                              
                                 trije flomastri s porozno konico različnih barv. Flomastri so pakirani skupaj v majhnem plastičnem paketu.
                              
                           Nalepke se pobarvajo s flomastri in nato uporabijo za dekoracijo.
                     Glej sliko (*).
                  
                  
                     4911 91 00 
                  
                  
                     Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 2 k oddelku VII kombinirane nomenklature ter besedilo oznak KN 4911  in 4911 91 00 .
                     Izdelek je predložen kot komplet za prodajo na drobno. Njegova bistvena značilnost so nalepke.
                     Uvrstitev pod tarifno številko 3919  je izključena, saj predhodno razrezane, dvignjene nalepke niso ploščate oblike.
                     Uvrstitev pod tarifno številko 3926  je izključena, saj daje potisk izdelku bistven značaj (glej opombo 2 k oddelku VII).
                     49. poglavje z nekaterimi izjemami zajema vse tiskovine, ki mu potisk z motivi, besedili ali ilustracijami daje bistven značaj in uporabo (glej tudi pojasnjevalne opombe harmoniziranega sistema k 49. poglavju, Splošno, prvi odstavek).
                     Samolepilne tiskane nalepke, ki se uporabljajo za dekoracijo, so zajete pod tarifno številko 4911  (glej tudi pojasnjevalne opombe harmoniziranega sistema k tarifni številki 4911 , točka 10).
                     Izdelek je zato treba uvrstiti pod oznako KN 4911 91 00 .
                  
               
            (*)  Slika je zgolj informativna.